en en tr es pt en ast en cy pl en cy en cy cy cy en en cy en en cy cy de cy cy cy en nl cy cy en en en cy en en pl en en en cy cy cy en en cy cy cy cy en da cy cy cy en cy en es cy en en en cy es et cy vi cy en cy eo en en cy cy br cy tr cy ast en en ur en cy cy tr cy cy es es en
prawf #boglyn #pwrs #clwstwr #mwstard
Wel, ma gyno ni wefan rwan, felly ‘dyn ni’n bodoli!
Mae modd i chi ddod yn rhan o’r prosiect, neu ymuno â’n rhestr bost ^^^^.
Ar hyn o bryd, ‘dyn ni’n edrych ymlaen at greu arddangosfa fach efo Eastside Community Heritage, yn ogystal â chefnogi gwaith grwpiau cymunedol yn St George in the East i gynnal arddangosfeydd a digwyddiadau i wrthwynebu amgueddfa Jac y Ripar.
Os ydych chi’n byw neu’n gweithio yn nwyrain Llundain, neu os oes gennych chi hanes teulu yn hannu oddi yno, cysylltwch efo ni!
22-01-2016 Sara cymraeg, gwaith ar ei hanner, Uncategorised, ymgyrchu araf
amgueddfa ar hap east end women's museum eastside community heritage llundain
#blogydydd 3: podcastau a lasers
Dwi’n blogio’n gynnar bore ‘ma am fod gen i antur newydd o fy mlaen heddiw: lasers!
Ydw, dwi’n dathlu diwedd y rownd yma o lawdriniaeth efo llawdriniaeth fonws! Dwi wedi gwisgo sbectol ers pan o’n i’n dair, felly dwi di penderfynu cael cywiriad golwg laser – mae’n siwr y bydd fy nhrwyn yn teimlo’n hollol noeth hebddynt ond dwi’n fodlon cymryd y risg.
Felly, dyma’r blog ola, falle, y bydda i a fy sbectol yn sgrifennu efo’n gilydd. Diolch bois!
Mae’r cyfnod gwella yn fyr, mae’n debyg, ond yn ddiflas – felly dwi’n ceisio darganfod cymaint o bodcastau a’u llwytho ar frys bore ma, i fi gael cadw’n ddiddan tra’n gorffwys fy llygaid.
Wnes i fwynhau podcast diweddara RuPaul efo Henry Rollins: ‘Abandoning We for I‘ – ac wrth gwrs mi wrandewais i ar Obama ar WTF (er nad yw Maron at fy nant i yn aml).  Ma cyfres Hey Qween ar youtube yn ffefryn swnllyd lliwgar, ond dyw e ddim yn bodcast, na chwaith cweit yn ddigon hir. Dwi’m yn gwrando ar yr haclediad mor aml ac y dylwn i, ond bob tro dwi’n gneud dwi’n joio’n arw. Oes da chi unrhyw ffefrynnau? fe fyddwn i’n gwerthfawrogi unrhyw argymhellion dros y diwrnodau nesa! Er, sai’n siwr sut dwi’n mynd i gymedroli na blogio… Cewn weld! (gobeithio)
03-07-2015 Sara blogydydd, cymraeg, Uncategorised
haclediad henry rollins hey qween lasers marc maron obama podcast rupaul stwff personol
Prawf – chware efo #ifttt #boglyn
Wedi bod yn chware efo ap phonto (y llun gwaelod sydd agosa o ran lliw go-iawn). A gneud clustog i swatio arno! Hwre!
07-06-2014 Sara cymraeg, gorffennwyd, Uncategorised
amryliw carthen crosio glas sgwar mamgu sgwar nain swatio
Pan ma angen gwneud rhywbeth. Unrhywbeth.
Elfen o bwer gwneud â llaw yw ei allu i dawelu’r meddwl, i ymgysylltu â gweddill y corff pan fyddaf yn byw yn fy atig/mrêns, pan fydd honno’n llawn meddyliau cras, byrlymus neu niweidiol. Mae’n estyn a chryfhau amynedd fatha chyhyr, wrth ifi ddad-wneud camgymeriadau, dro ar ôl tro, a thrio eto.
28-11-2013 Sara cymraeg, gwaith ar ei hanner, Uncategorised, ysbrydoliaeth
Er Cof am Helen
Llyn y Priordy, Ynys Bur
Ar rai diwrnodau adeg yr hydref mae tywydd clîr, oer wedi’i glymu at deimlad o gerdded i angladd. Allai ddim esbonio’r peth ond mae fel ofergoel croesi bedd.
Tynnais i’r llun yma wrth iddi wawrio ar Ynys Bur, ddiwrnod cyn yr eira mawr, rhyw Dachwedd reit ddiweddar. Roeddwn wedi bod yn crwydro’r ynys efo’r Tad Gildas y diwrnod cynt, a soniodd mai llyn teyrnged oedd o, bod archaeolegwyr wedi darganfod rhoddion haearn yn ei waelod. Taflais dorch o helyg i fewn i’r dwr, heb wybod yn iawn pam ond yn gwybod bo raid i fi. Dwi’n meddwl fod y weithred yn gliriach i mi heddiw.
10-11-2013 Sara cymraeg, gofod, Uncategorised
archaeoleg er cof gweithredoedd gobeithiol ynys bur ysbrydoliaeth
Mae’n anodd cadw llecyn bach clir yn y ty ar gyfer gwneud a chreu, ond dyma olion y clearing wnes i dros y penwythnos.
29-10-2013 Sara cymraeg, gofod, Uncategorised
prawf #boglyn #pwrs #clwstwr #mwstard
Diweddariad: Amgueddfa ar Hap
gwaith ar ei hanner
© 2019 - Built on Simplified theme